Frístundastyrkur Frístundastyrkur er fjármagn sem nota má til niðurgreiðslu æfingagjalda til æfinga eða tómstundaiðkunnar . Frístundastyrkur er eingöngu greiddur út í gegnum rafrænt greiðslu og skráningarkerfi sem finna má á forsíðu Norðurþings eða með því að smella hér . Í skráningarkerfinu er námskeið valið til iðkunnar og hakað við að nota eigi frístundarstyrk og við það lækkar upphæð til greiðslu um þá upphæð sem inn er skráð en getur þó aldrei verið hærri en hámarksupphæð styrks ( 12.000 kr. árið 2020 ) Ef námskeið finnst ekki inní greiðslukerfi NORA hefur stofnun ekki gert samning við Norðurþing um notkun frístundarstyrkja eða eftir á að stofna námskeiðið . Er félagið þitt ekki með samning við Norðurþing ? Samningsform má finna hér og hafa skal samband við íþrótta - og tómstundafulltrúa Norðurþings til að fá samning samþykktan . Reglur um frístundarstyrki ársins 2020 má finna með því að smella hér . Eftirtalin félög hafa gert samning við Norðurþing og hjá þeim er hægt að nota frístundarstyrki . Frístundakort eru í boði fyrir ungmenni sveitarfélagsins , 17 ára og yngri ( að því almanaksári sem 18 ára aldri er náð ) . Kortið veitir aðgang að sundlaugum Norðurþings . Frístundakortið gildir eitt ár frá útgáfudegi . Frístundakorti skal framvísa við komu í sundlaugar sveitarfélagsins . Fyrirkomulag á afgreiðslu kortsins verður með eftirfarandi hætti : Frístundakortin eru afgreidd og gefin út í sundlaugum Norðurþings . Uppgjör vegna kortanna fer fram við afhendingu .